31992R3667
L 370/50
JURNALUL OFÍCIAL AL UNIUNII EUROPENE
REGULAMENTUL (CEE) NR. 3667/92 AL COMISIEI
din 18 decembrie 1992
de modificare a Regulamentului (CEE) nr. 1840/92 privind termenul de comunicare către Comisie a cantităților de produse care fac obiectul cererilor admisibile
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 525/92 al Consiliului din 25 februarie 1992 de compensare temporară a consecințelor situației care există în Iugoslavia privind transportul anumitor fructe și legume proaspete originare din Grecia (1), în special articolul 4,
întrucât, în conformitate cu Regulamentul (CEE) nr. 1840/92 al Comisiei (2) de stabilire a normelor de aplicare a Regulamentului (CEE) nr. 525/92, termenul de comunicare către Comisie a cantităților globale de produse care fac obiectul cererilor admisibile, prevăzut la articolul 3, este de două luni, întrucât acest termen nu permite autorității grecești competente să asigure controalele necesare și, întrucât, prin urmare, acest termen trebuie prelungit;
întrucât măsurile prevăzute de prezentul regulament sunt conforme cu avizul Comitetului de gestionare a fructelor și legumelor,
ADOPTĂ PREZENTUL REGULAMENT:
Articolul 1
La articolul 3 din Regulamentul (CEE) nr. 1840/92, termenii „Cel târziu două luni după” se înlocuiesc cu termenii „Cel târziu patru luni după”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 decembrie 1992.